Държавен вестник, бр. 92, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  92
1
2
8
Очертава перспектива пред членовете на екипа, умее да изгражда сигурност в екипа с цел 
постигане стабилност на мотивацията. Насочване усилията към личностните взаимоотношения за 
запазване на екипната съвместимост. Умее да определя (назначава) ръководители на екипи, задава 
дългосрочни цели. Дава личен пример и стимулира подчинените си и умее да защитава интересите 
на екипа пред висшестоящите. Развитието на екипа и екипната съвместимост са залог за успехи.
7
Ръководи екипа, мотивирайки подчинените си. Постоянно изучава и се съобразява с индивиду­
алните особености на подчинените си. Вписва се в екипа, повишава ефективността му. Повишава 
работоспособността си към ефективност при работа в екип.
6
Много добра способност за изграждане на колектив. Умее да планира, разпределя и контролира 
задачите, съобразявайки се възможностите на личния състав в групата (личностни и професионал­
ни), делегира правата си на ръководител и мотивира при отделни случаи с цел обучение.
5
Добра способност за изграждане на екип. Умее да планира, разпределя и контролира изпъл­
нението на задачите на базата на наличните ресурси. Познава възможностите на подчинените си, 
успява да мотивира личния състав за справяне с текущи задачи. Полага усилия за изграждане на 
екипна съвместимост. Адекватно комуникира в екип. Работоспособен в екип.
4
Прилага индивидуален подход при разпределянето на задачите. Познава, но не винаги се съ­
образява с особеностите на личния състав. Има необходимите знания и опит за поддържане на 
екипна съвместимост, но допуска грешки. Приема екипа като даденост, без да мисли за развити­
ето му. Правилно използва поощренията и наказанията. Не винаги успява да реши вътрешните 
проблеми и конфликти в екипа.
3
Има положителна нагласа и желание, но проявява нестабилност в процеса на изграждане на 
екипа. Проявява желание да ръководи, но се страхува от вземане на решения. Мотивира екипа за 
работа за отделни задачи. Има знания и опит за поддържане на екипна съвместимост, но често 
допуска грешки. Натоварва екипа, неизпълнявайки част от задълженията си. Екипната съвмес­
тимост не е цел.
2
Неработоспособен в екип, създава конфликтни ситуации в екипа. Поддържа добри неформални 
отношения с личния състав от екипа. Организира на елементарно ниво екипа. Не знае да поставя 
задачи по начин, който да мотивира личния състав. Има определени нагласи и качества за адап­
тиране и вградимост. В личната му мотивация преобладават външни мотиви. 
1
Не притежава комуникативни способности, необходими за изграждане на колектив. Участва 
формално (по заповед) в работата на екипа. Редовно демонстрира липса на мотивация за свършване 
на работата, избягва противоречия и конфликти на всяка цена (нагаждач). Не знае и не умее да 
ръководи или умишлено спъва процеса на работа. Не се съобразява с индивидуалните особености 
на личния състав, изпитва затруднения при мотивиране на подчинените си. Няма нагласа за работа 
в екип, несъвместим, не полага усилия да се вгради в екипа.
Компетентност № 7: „КОМУНИКАТИВНОСТ“
Определение:	
Базисна компетентност за опериране с информация при работа с хора. Познаване и 
ефективно използване на словесното и несловесното общуване. Добро ползване на съв­
ременните средства за комуникация.
Аспекти:	
1. Умение да изслушва и правилно да разбира информацията.
	
2. Търси, събира и анализира информация от другите.
	
3. Умение да води неформални беседи.
	
4. Умение да предава ясно и достъпно информацията.
	
5. Умение да разбира и предава писмена информация.
	
6. Умение за ползване на съвременните средства за комуникация.
Стандарти на изпълнение:
№
ОПИСАНИЕ НА НИВАТА И АСПЕКТИТЕ
1
2
10
Събира, анализира и използва ефективно информация с цел разкриване на нови ресурси. 
Правилно формулира и излага тезите (идеите) си по вертикала и хоризонтала. Ораторски умения. 
Познава и ползва отлично всички възможни комуникационни средства.
9
Анализира информация с цел разкриване на възможности, потенциал и ресурси, останали 
неизползвани в работата. Ясно и точно предава целите и задачите в перспектива. Ползва много 
добре всички основни комуникационни средства.